Číslo konania : OcÚCH-57/2021 V Chvojnici, 01.03.2021

**OZNÁMENIE**

**o začatí správneho konania a upustenie od ústneho rokovania**

Mgr. Štefan Beňo, bytom Budovateľská č. 203/33/23, 972 13 Nitrianske Pravno, podal na obec Chvojnica žiadosť o vydanie súhlasu na výrub 1ks ihličnan (smrek) odv. 215cm, rastúcich mimo lesa ktoré svojím zrastom priamo ohrozujú život a majetok okolitých domov, ako aj život a zdravie osôb. Strom ohrozuje bezpečné užívanie nehnuteľnosti. Hrozí vzhľadom jeho výške rozsahu a vzrastu pád, vyvrátenie, prípadne zlomenie stromu najmä keď sú zle poveternostné podmienky. V zmysle § 47 ods. 3 zákona NR SR č. 543/2002 Z. z. o ochrane prírody a krajiny v znení neskorších predpisov (ďalej len zákon) a § 17 vyhlášky MŽP SR č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov a v zmysle Čl. IV. ods. 7 zákona NR SR č. 408/2011 Z. z., ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov, ktoré rastú na p. č. KN „C“ 95 k. ú. Chvojnica vedené ako záhrady.

Uvedeným dňom bolo začaté konanie v predmetnej veci.

Obec Chvojnica zastúpená starostom obce Branislavom Dobrotkom, v súlade s ustanovením § 18 zákona č. 71/1967 Zb. o správnom konaní v znení neskorších zákonov oznamuje začatie správneho konania známym účastníkom konania a súčasne upúšťa od ústneho pojednávania.

Do podkladov je možné nahliadnuť na obecnom úrade vo Chvojnici, Chvojnica č. 24, 972 13 Nitrianske Pravno. Účastníci konania môžu svoje námietky k žiadosti uplatniť písomne, resp. ústne na obci Chvojnica najneskôr do **09.03.2021**.

V zmysle § 17 zákona č. 71/1967 Zb. o správnom konaní v znení neskorších predpisov máte právo dať sa zastupovať advokátom alebo iným zástupcom, ktorého si zvolíte. Splnomocnenie na zastupovanie treba preukázať **písomným splnomocnením osvedčeným podľa osobitných predpisov - § 82 ods. 5 zákona**.

Orgán ochrany prírody týmto upovedomuje o začatí konania združenia s právnou subjektivitou, ktoré o to písomne požiadali v súlade s § 82 ods. 6 zákona. Tieto sa môžu v súlade s ustanoveniami § 82 ods. 3 zákona do 7 dní od zverejnenia tohto oznámenia na internetovej stránke www.chvojnica.eu písomne alebo elektronicky prihlásiť za účastníka konania.

 ..................................

 Branislav Dobrotka

 Starosta obce

Doručí sa :

1. Mgr. Štefan Beňo, Budovateľská č. 203/23, 972 13 Nitrianske Pravno